קרא את הטקסט שלפניך וענה על השאלות

יומנה של אנה פרנק

שבת, 20 ביוני 1942

כמה ימים לא כתבתי, כי עוד רציתי לחשוב היטב על כל עניין היומן. בשביל ילדה כמוני זו חוויה משונה לכתוב יומן. לא רק שמעולם לא כתבתי, אלא שנדמה לי, כי אחר-כך לא אני עצמי ולא מישהו זולתי, לא יהיה מעוניין בהשתפכותה של תלמידת בית-ספר בת שלוש-עשרה. אך בעצם לא זה העיקר. יש לי חשק לכתוב, ועוד יותר מזה – להשיח את לבי על כל מיני עניינים, בהרחבה ובאופן יסודי.
'הנייר סבלני מבני-אדם'. באמירה זו נזכרתי באחד הימים, כשאני יושבת שרויה בעצבות קלה, ראשי נשען על ידי – משתעממת ואיני יודעת, אם עלי לצאת או להשאר בבית (סופי שנשארתי יושבת במקומי, שקועה במחשבות עצובות). אכן, הנייר סבלני: ומכיוון שאין בדעתי לתת מחברת עטופת-קרטון זו, בעלת התואר הרם 'יומן', בידי מישהו בעולם, אלא אם כן יבוא יום ויהיה לי ידיד אמיתי או ידידה – הרי בעצם לא איכפת הדבר לאיש. וכך הגעתי לנקודה הכאובה, לציר שכל עניין היומן סובב עליו: אין לי ידידה.
זה מחייב הסבר – כי איש בעולם לא יוכל להבין, שילדה בת שלוש-עשרה מרגישה עצמה גלמודה בעולם; וגם אין זו אמת; יש לי הורים יקרים ואחות בת 16, ויש לי בסך-הכל כשלושים מכרות וידידות, או מה שקוראים ידידות – ויש לי המון מעריצים הכרוכים אחרי, ואם אין להם בכיתה ברירה, יושבים הם ומציצים לתוך שבר מראה, ובלבד שיוכלו לראותני. יש לי קרובים, דודות ודודים חביבים, בית טוב. אכן, לכאורה איני חסרה דבר – מלבד ידידה אמיתית. כל מכרותי טובות לשחק עמהן ולבלות את הזמן, אך איני יכולה לדבר אתן אלא על עניינים של מה-בכך. להתקרב קצת יותר, לפתוח את סגור לבי – זאת איני יכולה, וזה מקור הצרה. אולי אני היא החסרה כושר לעורר אימון; מכל מקום, עובדה היא, ואי-אפשר לי להתגבר עליה.
מכאן – יומן זה. וכדי להגביר בדמיוני את רעיון הידידה שזמן כה רב אני משתוקקת לה, החלטתי לא להסתפק ברשימת העובדות כפי שעושה כל אדם. רוצה אני שיומן זה יהיה לי הידידה; אקרא לה קיטי.
איש לא יבין דבר ממה שאספר לקיטי, אם אגש ישר לענייני. עלי להקדים ולספר בקצרה את תולדות חיי, 
אף שאני עושה זאת בלי חשק רב.

א. פרנק, יומנה של נערה, בתוך: מכותב לקורא א', ש.  ברוש, הוצאת מט"ח , 1992, ע' 135 

ענה על השאלות שלפניך

שים לב להוראות המופיעות בכל שאלה:  לעיתים עליך לסמן תשובה אחת (התשובה הנכונה ביותר) ולעיתים עליך לסמן כמה תשובות (כל התשובות הנכונות).

								                                  
1. סמן את התשובה הנכונה ביותר.
הבעיה של אנה, לפי דבריה ביומן, היא ש:
א.	אין לה על מה לכתוב ביומן.
ב.	אין מי שיקרא את היומן שלה.
ג.	שהיא עצובה.
ד.	שאין לה חברה אמיתית.
						  
2. סמן את התשובה הנכונה ביותר.
אנה חשה כי מצבה החברתי 
א.	טוב, כי יש לה הרבה חברים.
ב.	מעולה, כי יש לה המון חברים, מעריצים ובני משפחה.
ג.	אינו טוב, כי אין מישהו שאיתו היא יכולה לדבר על מה שחשוב לה. 
ד.	גרוע,  כי אין לה אף אחד  בעולם. 				  										
3. סמן את התשובה הנכונה ביותר.
פרוש המילה גלמודה (שורה 10) הוא:
א.	עזובה
ב.	עצובה
ג.	גיבורה
ד.	בודדה

4. סמן את התשובה הנכונה ביותר.
הביטוי "הנייר סבלני מבני-אדם" (שורה 5), פירושו:
א.	ניתן לכתוב על הנייר כל מה רוצים.
ב.	מה שכותבים על הנייר – לא ניתן לספר לבני-אדם.
ג.	הנייר סבלני כי הוא שותק ואילו בני-אדם מתפרצים לדברי חבריהם.
ד.	את כל הסבל אפשר לכתוב על הנייר, לבני-אדם אין סבלנות להקשיב.                  

5. סמן את התשובה הנכונה ביותר.
הטקסט מעביר לנו מסר ש-
א.  במצבים קשים בחיים, יש לאדם דרכי התמודדות. 
ב.  חשוב שתמיד יהיו לך חברים טובים.
ג.   בחיים חשוב שאדם ידבר על עניינים שטותיים.
ד.   אנה פרנק היתה נערה משועממת.   					

6. סמן את התשובה הנכונה ביותר.
הכותרת המתאימה ביותר לפיסקה הראשונה  (שורות 1-4) היא:			
א.	המטרה לכתיבת היומן.
ב.	המטרה להשתפכותה של אנה.
ג.	חווית הילדות של אנה.
א.	הסבר לתחושת הבדידות.

7. סמן את התשובה הנכונה ביותר.
מתוך הפיסקה השלישית (שורות 11-18 ) מתגלה אנה פרנק כנערה –
א.	נערה אהובה על כל הסובבים אותה.
ב.	כנערה בודדה.
ג.	כנערה משועממת.
ד.	כנערה אהובה אך בודדה.                                                                       

8. סמן שתי תשובות נכונות.
מדף היומן של אנה פרנק אפשר ללמוד ש: 
א.	לא תמיד אם יש חברים וקרובים אוהבים, האדם מאושר.
ב.	יומן אישי הוא אמצעי חשוב למנוע שעמום.
ג.	אין הבדל בין יומן לידיד אמיתי.
ד.	אם אין ידיד אמיתי היומן האישי יכול לשמש כתחליף טוב.
ה.	מי שלא כותב יומן אישי לא יהיו לו ידידים..                                          

9. סמן את התשובה הנכונה ביותר.
הטקסט שקראת הוא קטע מיומן אישי, מפני ש –
א.	יש בו רשימת כל בני משפחתה הקרובים של הכותבת.
ב.	יש בו רשימת תאריכים של כל ימות השנה בזה אחר זה.
ג.	יש בו תיאור של מחשבות, רגשות ואירועים אישיים של הכותבת.
ד.	יש בו תיעוד של הגילאים של הכותבת והקרובים לה.                                 

הבעה

האם חשבת לכתוב יומן אישי?
כתוב / כתבי דף אחד מיומנך (התייחס/י לפרטים הטכניים: מה קרה לך? איפה היית? מה הרגשת? וכד').                                                                                                                                                                 

כתוב / כתבי  בהרחבה (לפחות 15-20 שורות):

__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________

שם הטקסט: יומנה של אנה פרנק
תשובון	מיומנות חשיבה	ציון	
1. ד	ידע (איתור פרטים)	15 נק'	
2. ג	ידע (איתור פרטים)	15 נק'
	
3. ד	לשון: אוצר מילים	10 נק'	
4. א	לשון: אוצר מילים	10 נק'	
5. ב	הבנת המסר	10 נק'	
6. א	הכללה	10 נק'
	
7. ד	הסקה	10 נק'	
8. א, ד	הסקה	2 תשובות נכונות – 10 נק'
תשובה 1 נכונה – 5 נק'.	
9. ג
	הבנה רטורית	10 נק'	
הקריטריונים להערכה: ראה המדריך להערכה 	הבעה בכתב